khistorydata/jeongjo-sjw-relations huggingface dataset:
정조 5년 · 목
具翼善冠袞龍袍。乘輿出賓陽門。詣明政殿降輿。陞座訖。衍祥曰。方今開政。而無實郞廳。何以爲之乎。予曰。有可差之人乎。衍祥曰。有吏曹錄者矣。予曰。此人姑未修史矣。衍祥曰。今日政。繼前日政也。雖無實郞廳。似可仍爲矣。予曰。仍爲開政也。性源曰。昨聞訓將言。柔遠僉使。有難循例差送云矣。予曰。柔遠僉使曺景休望筒勿施。予曰。昨日取才之人果何如。性源曰。射不能沒技。其射才不可以一巡。判其能否矣。予曰。殿座差久。烈陽下曝。陪立禁軍。入處月廊事。分付禁軍將。予曰。日熱如此。禁軍別將。輪回陪立。食代替番輪入事分付。予曰。北評事今當差出。何以爲之乎。性源曰。無可爲者矣。予曰。以可合者差出也。予曰。今此手本。中官何不親呈。而使注書替入乎。詳問其委折。注書李敬行承命出回奏曰。例爲入啓。故有此擧措云矣。予曰。當宣醞。諸臣序坐可也。予曰。每當政事。專尙公道。而拘於窠窄。終未盡意。是可欠矣。承旨趙時偉[性源:I-PERSON]曰然矣。予曰。廢四郡。足以當黃海一道云。其然乎。承旨嚴璹曰然矣。予曰。聞其地土沃且廣云矣。時偉曰然矣。予曰。李養眞之子。今番取才。幾何得中乎。性源曰。雖或得中。而不甚大段矣。予曰。二軍色進前。予曰。今年封不動幾何。夔曰。木一百五十同。錢一萬五千兩矣。予曰。一軍色移送。每患有之。今年亦有之乎。夔曰。姑無移送事矣。予曰。何爲而無移送之事也。夔曰。今年別無接濟龍虎營之事。故一軍色遺在。從以無告乏之患而然矣。時偉曰。門限已迫。他門盡爲下鑰。宣仁門則待侍衛政官出去。下鑰何如。予曰可矣。予曰以留門事。業欲下敎而未果。此後則留門若過初更。則以宣傳官出標信。往驗以守事。定爲令式也。○敎曰。今番謝恩兼冬至使。以宗親儀賓中差出。又敎曰。在外及未肅拜臺諫許遞。今日政差出。又敎曰。久屈人復職擬入事分付。又敎曰。初入仕擬望人。懸註以入事分付。○以金履基爲沃川郡守。趙漢鎭爲杆城郡守。李大永爲甑山縣令。申光復爲定平府使。林永孝爲昆陽郡守。成致鳳爲興德縣監。朴禮源爲平康縣監。崔範重爲鐵山府使。洪冕浩爲高山縣監。兪駿柱爲金堤郡守。李彥五爲鎭岑縣監。金益彬爲价川郡守。洪秀輔爲大司諫。李惠祚爲司諫。朴天行爲掌令。任希遠洪履健爲持平。尹長烈爲獻納。徐配修吳泰賢爲正言。○敎曰。抄啓文臣洪履健。新除臺職。與試製相妨許遞。其代今日政差出。以洪昌源爲延豊縣監。沈命德爲富寧府使。鄭彥暹爲靑松府使。洪檢爲慶州府尹。宋樂爲豊基郡守。金光泰爲豊川府使。安翼濟爲礪山府使。尹行晉爲掌令。鄭尙淳鄭民始爲知春秋。金夏材爲同春秋。金鍾秀爲右參贊。徐有隣爲同春秋。尹尙東爲校理。李宗燮爲副校理。黃仁點爲謝恩兼冬至使。趙時俊爲副使。黃昇源爲書狀官。白鳳獜爲洪原縣監。洪光一爲歙谷縣令。李鼎運爲殷栗縣監。朴基豊爲順川郡守。邊得一爲全義縣監。李憲默爲知義禁。李鎭衡爲大司憲。鄭在信爲持平。尹㬦爲副敎理。柳大源爲甲山府使。李義肅爲 貞陵參奉。朴澈源爲 厚陵參奉。趙雲紀爲 顯陵參奉。鄭龍祚爲 思陵參奉。鄭東元爲 光陵參奉。李翊模爲 靖陵參奉。崔熽爲 溫陵參奉。趙好彥爲 孝陵參奉。申翼顯爲 章陵參奉。李惟簡爲 徽陵參奉。李亨權爲 翼陵參奉。沈景文爲禮賓參奉。李師漢爲典獄參奉。義肅以下。初仕也。兵批。以宋迪中爲羣山僉使。李謙彬爲北評事。李憲默爲副總管。柳鎭九吳允國丁允泰金潤國崔載海尹相爲部將。朱亨錫朴爾章孫仁博李景晟金益聲崔秀崗爲守門將。鎭九以下。初仕也。敎曰。新除守令邊將。明日肅拜事知委。○乘輿入賓陽門還內。
정조 5년 · 강
命掌苑提調洪樂命遞差。該色郞官捧現告以入。
정조 5년 · 목
敎曰。都政日內宣醞。自是年年不可廢之古例。而今番該署進排果品不成樣。有此論報手本。此亦事體所在。本署素稱無貢人弊瘼。而有此弊端。則不可無飭。該署提調遞差。該色郞官捧現告以入。
정조 5년 · 강
秋 享大祭。命攝儀。
정조 5년 · 목
敎曰。誓戒隔日。而勢難躬祼。秋 享大祭攝儀。
정조 5년 · 강
推兵曹判書李性源。
정조 5년 · 목
承旨趙時偉啓言。法殿異於帳殿。而軍兵解渴草記。以敎鍊官直呈。事極未安。該營大將。拘於格例。雖不得請推。兵曹判書難免不飭之失。推考。此後使從事官。呈草記之意。請定式施行。從之。
정조 5년 · 강
命訓鍊都監哨官。各別擇擬。
정조 5년 · 목
因訓局入直集賢門哨官望筒。敎以。係是差備內近處。勿論實職閑散。以勤實人勿拘常格。各別擇擬。待下批。番單子更爲修整以入。
정조 5년 · 강
命江華有薦武士。取才檢擬。
정조 5년 · 목
敎曰。今番西銓初仕。嶺南爲三人。畿甸西北各爲二人。兩湖關東海西松都又各爲一人。差除之均。雖謂之挽近所無。無所不可。然於八道兩都之中。江華人獨未沾仕。雖由於原無試才入格而然云。殊非一視之澤。島中人物。亦宜以時收錄。有薦武士。定期聚會取才。雖於散政。必卽檢擬事。分付西銓。
정조 5년 · 강
命吏曹假郞廳孫碩周張漢喆安濟元金興弼白處玄金命彥分揀。
정조 5년 · 목
敎曰。吏曹假郞廳孫碩周。分揀放送。○因漢喆等拿處傳旨。敎以。分揀。
정조 5년 · 강
命罪人金永綬。邊遠安置。
정조 5년 · 목
敎曰。近値不用刑之時。不惟不可用刑而然也。予於金永綬事。竊有訝惑交中者。彼永綬非檏直。則必是未瑩人也。渠之目下所坐。罪則死罪。問是平問。而自初招。一 直招。甚至遞歸時帖給板材之事。竝與數爻而絕無欺隱。又以爲。劇賊之懸首者三日後。許令親屬收埋。爲婢罪人。罪固不容。而特以金哥之骨肉病且死。不使收骨。有所不忍云云。又以爲。朔望點考。未嘗或闕。厥女以是側目含怨云云。朝家自見初招。迄無一字判付者。蓋有商量故耳。大抵重於此之鞫囚。辭或伸直。尙有疏決之典焉。此罪人旣已輸款。別無可問之端。而又若島中被謫逆賊之不能防戢。致使許多跳踉之罪。不一其事。渠烏得免重律。此而歇勘。來頭爲監司守令者。皆將問訊饋遺於逆孼凶圖矣。國無法則已。否則寧有是也。設鞫非其時。加刑亦非其時。年老之重囚。具格滯獄。竟至經斃。則殊非審克之意。早卽決折。不至太失刑。罪人金永綬。邊遠安置。待城門開。卽爲押送。先發配後草記。惟玆處分。非緩於大義而然。嗣後復聞似此之負犯。設有十倍於永綬之直招。豈可生出獄門。此亦廷臣不可不惕念處也。以永綬地處。授任本牧。銓曹實有不審之責。況聞渠招以爲。以情地之難便。爲言於未赴任時云爾。則銓官獨豈不聞。以此以彼。不可無罪。其時擬望銓官。爲先罷職不敍。此後有此等族屬干連者。毋得差除。毋得冒赴事。一體嚴飭。夜已深。仍令該府。罪人發配。必於天明前擧行事。分付。
정조 5년 · 강
命太鎭亨等放送。偸佩信符人勘放。
정조 5년 · 목
因刑曹囚徒單子。敎以。太鎭亨姑爲放送。更令司謁。嚴飭立役近仗軍士。○因閣牌囚禁人放送。偸佩信符人滯囚。幾近半年。亦令考律勘放後草記。
정조 5년 · 강
召見守令邊將初仕人于㴠仁亭。
정조 5년 · 목
予曰。慶州府尹升堂。曾經侍從。立于中階。守令邊將。各分東西班。序立階下。而順天營將。西班作頭也。慶州府尹洪檢進伏。予曰。慶州素稱弊邑云。抑以倉庾之多。或緣還穀而有弊耶。左副似當熟知矣。承旨金尙集曰。慶州近多積弊。非但還穀而然矣。今此新除之人。正合是職。必有實效矣。予曰。慶州則予今忘憂矣。下直日。更當見之矣。殷栗縣監李鼎運進伏。予曰。邑雖有弊。爾多恢恢之才。其所治績。不待加勉矣。高山察訪金樂熙進伏。予曰。此郵卽是居中貶下之窠。而前官。以其昏聵見遞。爾其着念爲治也。予曰。此郵有事。則直爲狀啓乎。承旨李在學曰。曾經外臺。故果有是例矣。予曰。如或有事。則隨事狀聞。每政必以修擧爲主。如是下敎之後。或有廉察而現發。則必致論責之擧。以此知悉。甲山府使柳大源進伏。予曰。甲山卽是邊地。爾其善爲也。大源曰。此府自是讎地。故不得往赴矣。在學曰。柳大源奏對。極爲猥越。推考何如。予曰。勿推也。穩城府使金道煥進伏。予曰。穩城自七八年以來。連以罪罷。爾則準瓜以歸。若或如前官犯科。則難恕其罪矣。洪原縣監白鳳獜進伏。予曰。爾年幾何。鳳獜曰。六十一歲矣。予曰。爾家事。在於何歲乎。鳳獜曰。壬寅年矣。予曰。其時事跡。爾能詳知乎。鳳獜曰。未能詳知矣。予曰。雖或傳聞。能知其何事而然乎。鳳獜曰。辛丑事矣。予曰。事在何有乎。鳳獜曰壬寅四月矣。予曰。爾今耳聾如此。居官時。何以聽訟決獄乎。鳳獜曰。臣固細聾矣。予曰。觀爾重聾。吏民欺之。則將何以爲之乎。鳳獜曰。使人高聲。詳聞其辭矣。有防曰。此人極甚昏聵。不堪是職。特軫不絕其祿之意。誠好矣。予曰。前何以爲官乎。今玆差除。遽逢此年而然矣。爲人則誠重難矣。昌原府使趙升鉉進伏。予曰。昌原卽是漕運之所。而爲任甚重矣。頃日次對。大臣以漕運差員事。有所筵達。而以都護使之差下差員。則事面如何。故姑未決定。從當有敎矣。觀渠貌樣。極甚了了。似當勵精爲治。以革前官之弊政。故今以副望批下者。便是特恩。如是下敎之後。若不副擇差之意。則是汝之責。爾其勉焉。金堤郡守兪駿柱進伏。此邑素多弊瘼。爾能爲蘇革之政乎。駿柱曰。臣本才短。何可承當乎。予曰。前席下論。如是諄複。爾之圖治。必有倍於他倅矣。曾聞汝之爲人。極甚了了。前者居官。盡爲準瓜乎。駿柱曰。獨於珍山準瓜矣。沃川郡守金履基進伏。予曰。爾是熟手。當善治矣。與金文淳爲幾寸乎。有防曰。在文淳。爲五寸叔矣。予曰。頃已聞知矣。延豊縣監洪昌源升階。予曰。殿庭出入。必當敬謹。而今此趨向之際。專事怠慢。焉敢如是。必使申飭可也。若復如是。當先汰後拿。以此知悉。昌源進伏。予曰。爾赴此邑。無若察訪時。必須盡職也。昨年以奪告身之人。今爲守令乎。有防曰然矣。泰仁縣監吳泰詹進伏。予曰。昨日都政。弟爲通淸。兄爲守令。可謂壯矣。爾則勿講七事。赴任後。必須盡誠爲治也。谷城縣監金載華進伏。予曰。爾於楊根。雖或僨事。而不是大疵矣。此邑素多弊瘼。若非振。刷。則難期蘇革。爾其必軫好策。俾臻祛弊也。邊將初仕人。以次進伏。職姓名訖。幷命退。
정조 5년 · 목
有防曰。摛文院發關中。各道册子。不卽上送邑守令。待秋成捧現告論罪。而其中有遞歸者。卽捧現告宜矣。予曰。與時守令。待秋成一體現告也。
정조 5년 · 강
命宣傳官殿講。以春塘臺爲之。北道武士待令。
정조 5년 · 목
敎曰。明日宣傳官殿講處所。以春塘臺爲之。又敎曰。殿講時。北道武士。當試馬技與兵書。預爲待令事分付。又敎曰。明日咸鏡南北道別抄上武士。使之待令。又敎曰。北道武士別抄上七人及加數一人。幷令明朝待令。北人素閑馬技云。先觀身手兵學膂力。次試馬技。宣傳官考官受點將臣外。諸將臣一體入侍。
정조 5년 · 강
命慶尙前監司趙時後。監司李文源依例發緘。
정조 5년 · 목
奎章閣啓言。己亥以後新刊册子。不爲印上守令監司指名現告事。行關於慶尙監司處矣。該營狀啓。今方來到。當該守令。旣有待秋成捧入拿處傳旨之命。而前監司趙時俊。時監司李文源。請令該府該曹。依例發緘之地。允之。
정조 5년 · 강
下綸音于濟州三邑。
정조 5년 · 목
敎曰。咨爾耽羅一島。處于海外千里。包貢橘柚。有似乎夏后之楊州。歲獻驊騮。有似乎漢家之大宛。玄牡而備犧牲。榧實而供籩䇺。亦粵蠙珠毛革竹木芝箭之屬。可以資器用而需刀圭者。指不勝摟。厥民聚石爲垣。編茅爲屋。俗癡儉有禮讓。少疾病多壽考。抑海島之一都會也。第其壤地嶢瘠。惟年麥豆粟之。經紀契活。寄于木道。吁亦危乎崎哉。肆朝家特垂軫念。視同內服。凡所以慰撫之憫恤之者。靡不用極。而猗歟我 先大王。考圖按貢。發政施仁。告饑饉則船粟而往哺之。獻方物則糇糧而資送之。搜才詢瘼。則輒遣衣繡之臣。輕徭審刑。則每飭佩符之官。環一島幾萬生靈。㴠囿於柔遠之化者。五十年所矣。逮寡人御極以來。迄無一惠一恩之覃及爾等。田無荒歲。縱荷天心之眷顧。舟有漂流。多愧海波之不揚。又是逖矣滄溟。隔截九重。有疾苦而控訢無處。抱才略而薦拔罔階。予甚憐之。噫。貢獻之許多物種。弊端必滋。而孰肯爲爾等導達。州縣之幾處衙門。差役必繁。而孰肯爲爾等蠲除。生才實均於今古。降衷無間於島陸。圭竇之間。豈無如高維高兆基之俊彥。而孰肯賓貢。編戶之中。豈無如金秤鄭烈婦之孝節。而孰肯褒揚。元牧山牧之蕃孶。而能無害馬害民之政。鮑人船人之寧謐。而能無失業失所之歎歟。訟獄則剖決稱平。而果無抱冤之類。吏胥則誅求通斷。而果無被因之患歟。似此民隱。宛在目中。每一南顧。玉食靡甘。噫。無遠無邇。皆予赤子。今予爲爾等父母。而未能盡父母之責。中宵興惟。寧不自恧。玆命選部。擇文武有資歷者。易三邑四長吏。俾新字牧之政。又命前弘文館應敎朴天衡爲御史。往布予心腹。仍令設科試取。此正有願必遂。有才必用之會也。咨爾大小軍民。靜聽予申懇之喩。克體予採訪之意。無隱于予。噫。向來引鰒之特命減數。雖不過九牛之毛。或有一分半分之效。而至於六苦役之革罷輪回。各山場之創始橫築。驅點軍之永除前規。牛馬監之新定勸賞。亦有比前斟酌之益否。自餘係關于民瘼邑弊者。事無巨細。咸須奔訢于御史。予其待登聞。爲爾等裁處。
정조 5년 · 목
義禁府啓言。罪人金永綬邊遠安置事啓下矣。會寧府安置。請依例押送配所。允之。○刑曹啓言。偸佩信符人勘放事命下矣。罪人石天章照律。杖則收贖。徒一年定配所於庇仁縣。請卽爲押送。允之。
정조 5년 · 강
御春塘臺。行宣傳官試講。
정조 5년 · 목
自內詣春塘臺陞座訖。予曰。試官單子入之。予曰。將臣閣臣幷入侍。兵曹判書李性源曰。別抄武士來待。何以爲之乎。予曰。行講後入之也。予曰。新除宣傳官。先爲應講事分付。宣傳官申鴻周等。以次進講訖。予曰。北道武士召入。武士姜守性等進伏庭中。予曰。爾等千里跋涉。必多勞憊。實用悶憐。今此親臨。欲觀其才藝之如何。而一巡應射。難知其巧拙。兵書馬技中。各言其所長。武士等進奏各技。仍命各試才藝。予曰。若待關西武士上來。欲爲幷試。則北道武士。似難久留。權付料窠可也。予曰。武士姑爲退出。以待後日也。予曰。金獜瑞率其二子入來事分付。宣傳官承命出回奏曰。金獜瑞待令。而其子在鄕云矣。予命獜瑞進前。予曰。頃見爾之身手。實合可用。故特召爾耳。能善射否。獜瑞曰。鐵箭能一百五十步。平技中三十矢矣。予曰。後日爾其率二子待令也。予曰。文兼宣傳官。卽行許參禮。以復故規也。鄭東浚徐龍輔行許參禮訖。還內。
정조 5년 · 강
王大妃殿進御加減益氣湯。命自明日停止。榻敎也。
정조 5년 · 강
給伊川府漂壓民戶恤典。
정조 5년 · 목
江原監司金憙。以伊川府民人漂壓馳啓。敎以。伊川民人之致死。民戶之漂墊。誠甚矜慘。各別賙恤。仍卽結構安接事。一依關西例擧行。卽令備局。措辭行會。
정조 5년 · 강
大司諫洪秀輔陳疏辭職。仍請金永綬還囚設鞫。賜批。
정조 5년 · 목
疏略曰。臺閣之任。本不自輕又況見職。地望稍別。簡選尤重。如臣骫骳。何可一日冒據。以玷名器也哉。伏乞亟削臣職焉。臣乞解不暇。豈宜及他。而憂憤所激。敢此附陳。噫。凶孼賊孥之屛諸海島者。恣意跳梁。甚至印賣兵書。出沒行商而極矣。爲其地方官者。苟能常時偵察。豈有此患。而雖以金永綬事觀之。拘於顏私。一任弛禁之狀。昭不可掩。論以國法。豈可使永綬。生出獄門乎。亟令還囚設鞫。斷不可已也。批以。悉諭前後三司之批。卿其勿辭行公。
정조 5년 · 강
獻納尹長烈陳疏乞遞。仍請罪人大燮拿鞫。永綬嚴覈。賜批。
정조 5년 · 목
疏略曰。臣素患痰癖。因暑闖發。委頓床席。蠢動無望。伏乞特賜鐫免焉。臣乞免之不暇。而事在目下。憂憤倍激。敢此仰陳。噫。逆如大燮。何等凶獰。而渠敢自同平人。惟意跳踉。締結商賈。出沒島中。究厥指意。閃忽叵測。臣謂濟州牧安置罪人大燮。拿來設鞫。至於永綬。逆翰之妻。謂之骨肉。假托疾病。饋遺絡續。頻送褊裨。俾伸同氣之情。備給棺板。殆同無故之人。敢引收屍之語。作爲容護之計。苟有嚴畏之心。豈忍爲此。伏願亟寢永綬酌處之命。設鞫嚴覈。依律處斷焉。批以。悉諭諸批。爾其勿辭察職。
정조 5년 · 목
予曰。都政纔過。今番則果何如耶。領議政徐命善曰。今番都政。果善爲之。而復職初仕。亦爲公平排擬矣。予曰。大政過後。例有大臣可否。果無政事之可奏者乎。命善曰。守令中洪原縣監白鳳獜爲人聾聵衰耗。不堪當劇務矣。予曰。銓官未見其人。而有此擬乎。命善曰。意者今年是辛丑。故以白望之子。有此檢擬矣。予曰。予亦見其爲人。果重難矣。然此銓官。適當今年。以此人擬。似不可已也。命善曰。然矣。此邑素稱難治。若以閒邑散地畀之。則似無妨矣。命善曰。金永綬處分。雖出於好生之德。而隄防一解。後弊難言。不可以邊遠定配而止矣。予曰。永綬之罪。非不知嚴處分。而年老之物。久囚獄中。亦不無經斃之慮。故予所以處分者。蓋有意矣。且觀渠供。亦可謂一一直陳。而問目外納供者。亦有之矣。今當停刑之日。不得刑推究問。而久囚可悶。故特爲酌處。而非忽於隄防之故也。命善曰。稱以骨肉。敢引懸首後斂屍之言。甚是凶獰。且率去永命於逆婢定屬之地者。尤極放肆矣。予曰。永綬之當初下去時。以不可去之意。言于朝廷。則廷議以爲。無不可去之義云。甚可怪也。且銓官旣知如此。則亦何可擬此人於此地乎。命善曰。初無以此事言及朝廷。臣亦未聞也。予曰。言及故。稱之以言及。豈以不言及之事。稱以言及耶。且其時在廷者。或有今日不在者。可謂指證無處矣。命善曰。臣則未之聞也。予曰。柳星漢事。卽三百年來所無之變怪也。及以關係義理之罪犯。看作事業之樹立。今此銓家之遽擬通淸者。豈不萬萬駭然乎。予之平日所愛惜。名義也。欲使名義。闡明於當世。而斁傷名義。莫甚於今日。予甚痛惜也。今者柳星漢之擬通一事。亦不爲傷名義之大者乎。向者廷臣。輒以柳星漢事。褒奏筵席。故予以其時罪犯。詳擧首尾。以爲下敎。則褒奏者。知其事實。後亦以爲非矣。今者銓家之擧措。誠是意外。大抵柳星漢。以禁喧郞廳。入直兵曹。當初旣不能守法不撓。而媚附之態。有若昏夜乞哀於人矣。及其本曹軍士執頉之後。忽生恚意。自政院招之不來。連爲催促。則帶憤懷恨。及來政院。傲然長立。不爲曲拜。便出噴薄之說。慫囑帶隸。至於拔釼之境。焉有傳敎之下。如許擧措。如是變怪乎。當初不爲嚴飭重根之事。故踵有前月近仗軍士之變矣。此等罪犯。看作樹立。遽擬通望。此何義理。如此而可謂國有紀綱乎。當日政席下敎。何等懇惻。而吏判之自初政望。實無一分恢公之事。予已慨然。及見通望。終有如此擧措。予甚駭痛矣。銓郞則以供辭觀之。初無一面之分云。其罪猶輕。判堂參議之用意。則殊未可知也。此等銓官。置於銓地。誠亦難矣。洪樂性則白首殘年。旣受此任。不能恢公爲政。沈念祖則通塞排擬。乃敢如是耶。雖以閣中考試等事。不無要緊之時。而竝姑不欲用之矣。且以判堂之頃日筵中駭擧觀之。誠極駭然矣。命善曰。其所處義。果爲郞當矣。予曰。古阜谷城望。亦豈成說乎。若眞有恢張公道之意。則見其望。而豈不知其政耶。命善曰然矣。予曰。吳璟則所奏比前稍勝。而趙漢鎭則邑雖僻小。俱爲重難矣。命善曰。姑未見其爲人矣。予曰。蛇渡之累月空官可悶。新僉使今日內。使之辭朝也。命善曰。畿內頗有豐稔之望云矣。予曰。大體似然矣。命善曰。兩湖俱有旱災。而嶺南稍勝云矣。予曰。北關何如。命善曰。以狀啓見之。水災尤甚矣。予曰。關西被災中。平壤爲尤甚。而漂失頹壓之戶。其數夥然。只平壤一邑中。漂失三百餘戶。頹壓七百餘戶。故合爲千餘戶矣。統一道言之。則數爻夥然矣。命善曰。以狀啓見之。似然矣。予曰。水災之頻數。亦可悶。而北關亦頻水火。近來則幸無此報矣。命善曰。移置烽燧後。自官至于民家。各置鹽水。以爲申禁。故火災稍熄云矣。予曰。恤典擧行。何以則爲好耶。命善曰。渰死人則還穀蕩減。漂失戶則一石粟題給。頹壓戶。令本道顧助結構似宜矣。戶曹參判徐有隣曰。以此意行移本道。使之擧行乎。予曰。依此爲之也。訓鍊都正李柱國曰。管城所事。誠有可悶者矣。主管無人。逋負未徵。不可不擇人。目今假將徐行德。年老衰耗。欲得可合於中軍者。而實難其人矣。慶尙左水使金海柱。欲爲啓下。故敢達矣。予曰。外任啓下。旣係數遞。此外無可合人否。柱國曰。李明運可合。而見帶守禦中軍矣。命善曰。以李明運移差管城將。使之擧行好矣。予曰。好矣。假將是有勇力徐行德乎。命善曰是矣。禮曹判書鄭民始曰。守禦廳事務亦殷。而若失習知本廳事之人。亦甚難矣。予曰。守禦使有綜核之才。雖無此中軍。有何難哉。予謂刑曹判書金魯鎭曰。金永命事。予則不以爲怪矣。不往其地則已。旣往其地。安得不見其同生乎。若使永命。不見其妹而歸。亦豈非無狀之人乎。旣知其如此。則酌處好矣。命善曰。永綬之處分。已是失刑。今不究問永命。而先爲酌處。則誠爲不可矣。予曰。予豈忽於隄防而然哉。隄防當嚴。而此罪則有可以酌處之端。雖是惡逆。同生之間。以其相見抵罪者。律文有之否。魯鎭曰。律無可照者。如欲不問而酌處。則竄配外。無他道矣。予曰。非但律文所無。以人情天理言之。旣往其處。焉可不見。設使永命。不見而歸。則反有傷於風敎矣。命善曰。永綬之當初率去永命。極爲放恣矣。且永命安敢隨往乎。以此以彼。難免重勘之律矣。予曰。饑寒切身。欲爲糊口之計。隨往至親之任所。不是異事。且渠同生。旣在島中。渠乃因便下去。一欲相見者。亦何足深誅於渠乎。命善曰。永綬赴任時。率去永命。則應知有此等相見之事。而敢以裨將帶去者。尤放恣。永命旣以裨將隨去。則雖異於本牧。何敢私見罪人乎。此不可不置之法矣。予曰。以其脫喪月日計之。永命之追後下去明矣。永綬旣是四寸之親。則越海下去後。不爲還送。亦不是理外之事。且旣留置。則給以裨將料。亦似然矣。民始曰。永命以見逆婢抵罪。則在法當治。以見同生爲罪。則律無其文。雖是逆婢。卽渠同生。則以大義言之。滅親之義。在同氣。則亦固難責。參以人情。揆以義理。永命之致法。在於風敎上。恐有傷矣。予曰。諸臣之意何如。戶曹判書鄭尙淳曰。臣意與禮判無異矣。開城留守鄭好仁曰。禮判所奏。端的之定論。更無議爲矣。判尹金熤曰。若非同氣。而有私見逆婢之罪。則固當難恕。今以同氣之情。相見於定屬之地。則以此致法。恐有傷於風敎。較量刑法風敎之間。經權得中。務歸十分穩當然可以治之。此係義理精微處。不可不深察也。予曰。判尹之言。近於經義。其有家庭之受乎。魯鎭曰。聖敎至當。惟在裁處之如何矣。咸春君李昌運曰。臣亦別無他見矣。副司直李敬懋曰。今此下敎。實出於好生之聖意。臣亦無異見矣。副司直蔡弘履曰。聖敎之下。臣亦無異見之仰奏矣。大司諫洪秀輔曰。臣所守者法也。而旣無律文之可照。則別無所達矣。予曰。國家之有刑法。乃所以明彝倫定風敎也。以欲明彝倫之刑法。苟或用之不得其當。反有傷於風敎。則顧當如何。若使永命。旣入島中。不見其妹。則其在勵風敎之方。固當以此抵罪矣。今反以其相見而罪之耶。命善曰。顧其罪狀。有難全恕。若欲擬律。亦無其文。何以處之則可乎。予曰。竄配則決不可爲矣。命善曰。然則以放逐照律。無妨矣。予曰。以此照律則好矣。魯鎭曰。聞在安山地云。放逐本鄕似宜矣。予曰。依此爲之也。民始曰。永命雖已酌處。而率去之永綬。不可不添案定罪矣。予曰。旣竄配矣。民始曰。亦有絕島安置之律矣。予曰。濟州李哥罪人。自捕廳發捕乎。敬懋曰。御史旣下去。故姑未發捕矣。予曰。御史雖下去。自捕廳發捕可也。而能無中間失捕之慮乎。敬懋曰。渠焉敢不就捕乎。捕校出使時。例給馬牌。今番何以爲之乎。予曰。自政院給馬牌下送。而御史如已捉治。待其結末。捕校執捉以來爲宜矣。予曰。捕廳治盜事。果已究竟耶。敬懋曰。徒黨中在逃五漢。姑未捉得。故未得結末矣。
정조 5년 · 강
命洪原縣監白鳳獜。他道閑邑中軍虞俟中相換。
정조 5년 · 목
領議政徐命善啓言。洪原縣監白鳳獜。昏聵重聽。非舊日貌樣矣。適當今年。收用此人。乃是不可已之政。而洪原。以濱海殘邑。近又數遞。如欲蘇弊。宜先擇人。鳳獜則他道閑邑或中軍虞俟中。口傳相換事。請分付銓曹。從之。
정조 5년 · 강
改差慶州府尹洪檢。
정조 5년 · 목
領議政徐命善啓言。見今亞卿乏人。位著苟簡。論以內重外輕之義。恐不必出送。慶州府尹洪檢改差。其代請令該曹口傳差出。從之。
정조 5년 · 강
命守令不多日內辭朝。
정조 5년 · 목
領議政徐命善啓言。秋節已廟。民事政殷。此時守令。不可久曠。幷令不多日內辭朝。未署經人。請令政院。牌招兩司。趁卽署經。從之。
정조 5년 · 강
遞大司憲李鎭衡。
정조 5년 · 목
領議政徐命善啓言。大司憲李鎭衡。聞有實恙。勢難行公。請今姑許遞。從之。
정조 5년 · 강
命儲穀之半留虛實。令道臣廉探登聞。
정조 5년 · 목
領議政徐命善啓言。秋成尙遠。穡事豐歉。姑難料度。而先事之慮。不虞之備。宜無所不用其極。公私儲穀之方。春間已有筵稟行會。而至於半留虛實。未知各道各邑。擧皆一遵法令。無或撓改否。先令道臣。或抽栍或廉探。按簿査逋。另加照詳。俾無相蒙相左之弊。別具啓本。登時馳聞事。請申飭諸道。從之。
정조 5년 · 강
命會寧府安置罪人金永綬。絕島安置。
정조 5년 · 목
領議政徐命善啓言。永命雖不可施律。而當初率往於逆婢定屬之島。究厥心腸。萬萬無嚴。此則永綬雖有三尺之喙。宜無一言之辦矣。本罪外。此一端不可不添案。會寧府安置罪人金永綬。請更令絕島安置。從之。
정조 5년 · 강
命犯分傷風之類。照律定罪。摘發頑悍之民。一體囚治。
정조 5년 · 목
大司諫洪秀輔啓言。藏刑之時。實無行法之具。由是而民風俗習。日壤一日。凌上犯分。無所不至。第念小民之所畏者。刑杖最重。頃當盛暑。仰體聖意之恤囚。俯念民命之致傷。自非大惡重罪。則不得囚獄。而不過拘留。徒爲生弊之端。而實非懲惡之道。目今三伏盡過。涼風方生。如有犯分傷風之類。多日囚禁。照律定罪。亦令京兆五部。摘發頑悍之民。一體囚治之意。申飭好矣。從之。
정조 5년 · 강
遞承旨李在學徐有防。以鄭志儉李晉圭代之。
정조 5년 · 목
在學牌不進。敎以。聞有實恙云。許遞。前望單子入之。又敎曰。左承旨聞有實恙。許遞。前望單子入之。
정조 5년 · 강
以鄭景淳爲慶州府尹。口傳也。
정조 5년 · 강
命禮曹佐郞金夏璉。事過後拿處。下吏科治。
정조 5년 · 목
該曹啓言。本曹佐郞金夏璉。以 李陵紅箭門修改事。下直出去。而追聞下直單子。初無入啓云。事極驚駭。當該郞廳事過後拿處。下吏請令攸司科治。允之。
정조 5년 · 강
命京畿監司李亨逵推考。兩守令拿處。
정조 5년 · 목
宣惠廳啓言。粘空船致敗守令。幷從重推考。京畿監司李亨逵。請推考。敎以。依回啓施行。兩守令事。業欲下敎。而屬之不察淵魚之義。姑不處分。而重推太輕。拿處。
정조 5년 · 강
命武士姜守性。待付料窠有闕。陞實。
정조 5년 · 목
御營廳以北道武士姜守性。本廳別付料軍官差下之意啓。敎以。待本付料窠有闕。卽爲陞實付料可也。此乃不欲出加出窠之意。不特本營。諸營照此惕念。
정조 5년 · 강
有政。吏曹參判金夏材進。
정조 5년 · 목
以洪檢爲大司憲。洪明浩爲司諫。李澤徵爲掌令。鄭喆祚爲持平。徐有成崔烜爲正言。尹長烈爲校理。
정조 5년 · 강
遣承旨詣 宗廟 景慕宮。奉審摘奸。
정조 5년 · 목
予曰。金永命事。亦甚怪矣。古亦有率子弟偕往之事。今以見其妹。以爲罪案。則有傷風敎矣。志儉曰。先正臣趙憲。往見其友之母。而脫裘以贈。以此論之。永命之往見同生。亦甚無怪矣。予曰。永綬之往赴本牧。初非商量之事。而旣遞渡海。則與居官時。抑有間焉。且渠供中。板材云云。推其本事。亦非可怪矣。今玆欲明義理者。以明倫紀也。大抵朝廷之差遣此人。極甚非矣。志儉曰。誠然矣。予曰。昨政只出兩臺諫。而以徐有成徐郁修。幷爲首擬。有礙所見矣。志儉曰。必緣生疏而然矣。予曰。京畿監司入侍。予曰。本道年事何如。京畿監司李亨逵曰。田稼不成樣。畓穀未免災農矣。予曰。三南近有旱災。是甚可悶。本道田農。可當給災耶。亨逵曰。田致兩稼。麥秋後。不爲給災矣。予曰。湖中米價。比前稍高云。京市何如。亨逵曰。都下市直。增加云矣。予曰。穀是民天。而近因屢豐。民有狼戾之弊。故農有召災之慮。是甚可悶矣。志儉曰。愚民徒事目前。不圖日後。故果有此弊矣。予曰。今當此年。欲謁 明陵。予懷益愴矣。黔巖撥所。曾有懸板。卿知故事否。亨逵曰。臣知之矣。予曰。碑閣卽是 先朝所建。卿其乘隙往審以來。亨逵曰。下直後可以出去乎。予曰。不必下直矣。
정조 5년 · 강
行召對于㴠仁亭。承旨李晉圭。玉堂尹㬦趙城鎭。假注書趙衍德。記注官趙錫晦文采五。
정조 5년 · 강
命來初一日。輪對爲之。
정조 5년 · 강
禁推校理尹長烈。汰拿假注書李敬行。
정조 5년 · 목
長烈再牌不進。敎以。雖是新除。旣無情勢。則兩日之內。四違召命。事體道理。俱無所據。堂下三招。古無是例。更令出牌。後必爲弊。禁推傳旨捧入。又敎曰。假注書李敬行。爲先汰去後拿處。
정조 5년 · 강
諭全羅監司朴祐源。濟州御史朴天衡。
정조 5년 · 목
敎曰。此送諭書謄本册子。星火翻刻多數。印送御史行中。板本盛樻子。一體輪送到牧後。又令御史。累百件加印。與續明義錄遍布防曲。俾無一夫一婦之不覩不聞之歎事。卿其依此有旨內辭意。面諭御史。御史多日滯營。必多有弊。有旨祗受日。卽爲發程。沿路廚傳之弊。當此農時。不但不可不恤。見今本道。旱氣太甚。民情渴悶。此除民瘼。尤當軫恤。亦以此意。言于御史。凡諸供億。十分撙節。無或一分擾民也。御製印出十件。上送本閣。其餘印本。則幷與板本。趁御史未渡海送之事。下諭于道伯處。又敎曰。下送諭書。到牧到縣日。次次一件式。面傳邑宰。卽又聚會父老民人讀宣。仍以音釋布告後。詳問疾苦。還朝逐段登聞。又若搜才恤獄等事。一依筵敎及事目。着意擧行。年前六弊之革罷。在予嗣服之初。伊後果無更擾之弊乎。一體審察。此外諸件。亦依筵敎爲之。而最是按査一事。得宜甚難。體予前席之諭。無或失之太嚴。如以傷殺爲主。法將安用。前人之失。在所當念。而亦不可一分放忽處。幷須參量事。下諭于濟州御史處。
정조 5년 · 강
召見承旨金尙集于㴠仁亭。
정조 5년 · 목
予曰。戶曹紙地替呈現告。何以李禹圭入啓乎。尙集曰。以替呈人現告事下敎。故如是矣。予曰。替呈事。政院初不申飭乎。尙集曰。前已申飭。而該曹如是擧行矣。予曰。郞廳初不入來乎。尙集曰。郞廳則果爲到院矣。予曰。郞廳旣以到院。則何以謂替呈乎。尙集曰。旣非當該郞廳。故果以替呈現告矣。予曰。旣非下吏來呈。則雖以代色郞廳。旣有親呈。則何可以替呈入稟乎。其時入稟承旨。卽爲召入。承旨李敬養進伏。予曰。該曹郞廳旣以親納。則何以替呈入稟乎。敬養曰。旣非該色郞廳。而以代色來呈。故誤認以替呈入稟矣。予曰。此雖微事。豈可如是擧行乎。此後則郞廳來呈時。承旨躬檢以入也。予曰。他道監司請罷他道守令。亦有前例乎。尙集曰。事關公體。則或有請罷之事矣。
정조 5년 · 강
命戶曹正郞李禹圭汰去傳旨。姑爲置之。
정조 5년 · 목
敎曰定式之下。替呈之狀。不但萬萬駭然。䙝慢又特甚。該郞先汰後拿。當該堂上推考。○因禹圭汰去傳旨。敎以。自有謀避之郞官。則豈以因公出他者捧現告乎。此傳旨姑爲置之。委折知入。
정조 5년 · 목
敎曰。近日政院事皆若此。若無更詢之擧。無罪郞官。其將公然見汰。戶曹堂郞傳敎勿施。入院卽日。已有做錯。不可無警。右承旨李敬養從重推考。
정조 5년 · 강
命明日。由月覲門展拜。該房知悉。
정조 5년 · 강
命敎書撰進。申復舊制。
정조 5년 · 목
敎曰。敎書。所以命其官之意也。卽古麻誥遺制。須於未肅拜前啓下。名實或可相孚。而近來謬例成習。雖以昨日言之。至有館吏稱托之說。可謂無形之甚。此後除拜卽日。分排知製敎。未肅拜前撰進敎書。而如有時急差除。敎書未及撰出。則政院微稟。如是申復舊制之後。或有不謹之弊。該房承旨該翰林。難免其責。幷令知悉。
정조 5년 · 강
遞左參贊金鍾秀。右參贊權噵。
정조 5년 · 목
議政府啓言。本府褒貶。不可無西壁。而左參贊金鍾秀在外。右參贊權噵有實病。請竝改差。令該曹口傳差出。允之。
정조 5년 · 목
敎曰。奎章閣提學金鍾秀本職。朝因政府草記。許遞。閣提學無實職。不待本閣草記。直付軍銜。如史局堂上之例。旣有春間定式。則該曹終日掩置。始於夜中開政。循例付銜。果何故也。此等小事。成命未久。看作弁髦。其委折。問于該曹以啓。雖以本閣言之。過時無軍銜之事。提飭該曹可也。請罪該曹可也。不此之爲。事事夢夢度日。不特此事爲然。近來閣事。擔閣一邊。無幾於不勝任。本閣直提學沈念祖處。委折亦爲問啓。○政院啓言。問于兵曹判書李性源處。則閣臣遞職後。不待本閣草記。直付軍銜。新有定式。而不能覺察。未卽擧行。不勝惶恐云。問于直提學沈念祖處。則提學軍銜之直付。固當提飭該曹。以爲趁卽擧行。而矇然未省覺。以至過時不入。有此問啓之命。惶恐待罪云矣。敎以。例付軍銜之些少事。兵判雖是長堂。豈能事事盡察。問啓之命。欲知委折而然也。必是下吏無形之致。兵判則別無深咎之端。而至於直提學。則本事旣係長僚去就。且有上來之命。一提學藉或赴召。入京於日暮。則將以無實職。不得造公堂矣。此無異於召其人而閉其門也。且稱待罪。不可例批。直提學沈念祖推考。
정조 5년 · 강
以尹東暹爲左參贊。李衍祥爲右參贊。口傳也。
정조 5년 · 강
拿處海南縣監金敍九。泰安郡守李胤馥。
정조 5년 · 목
宣惠廳啓言。海南縣監金敍九。泰安郡守李胤馥。濫載晩發。已違事目。而不念國穀之至重。載諸稅船之不完。終致臭載之患。極爲駭然。請竝拿問處之。敎以。臭載之弊。無歲無之。而豈有若今番之紛紜。此後復有如許之事。不可不別樣處分。以此意措辭行會。他餘條件。幷依回啓施行。
정조 5년 · 강
命海南縣監。各別擇差。
정조 5년 · 목
敎曰。當此農務方敫之時。守令多窠。政官牌招開政。海南縣監。本罪之外。更有所犯。自在當罷之中。待其拿來。徒貽曠官之弊。爲先改差。今日政。無論文武。以有履歷有聲績人。各別擇差。
정조 5년 · 강
命司圃提調李性源越俸傳敎。爻周。
정조 5년 · 목
敎曰。郞官旣以公罪決放。提調推考足矣。司圃提調李性源越俸傳敎爻周。
정조 5년 · 강
重推右參贊李衍祥。
정조 5년 · 목
敎曰。不可以情勢論。則不參次對。已極乖當。違牌見職。又甚無義。右參贊李衍祥從重推考。更卽牌招。申飭行公。
정조 5년 · 강
命承傳色中官。令該府處之。
정조 5년 · 목
敎曰。承傳色中官。出入之際。行步倨慢。萬萬駭然。令該府處之。
정조 5년 · 강
命罪人金尙源等。放送。
정조 5년 · 목
因到配狀啓。敎以。意在伸法而已。該曹堂郞。旣已蒙宥。不可異同。與尹垙特爲放送。
정조 5년 · 강
命時囚。今日內捧供。
정조 5년 · 목
敎曰。盛暑滯囚可悶。時囚皆令今日內捧供以聞。
정조 5년 · 강
有政。吏曹參議沈念祖。兵曹判書李性源進。
정조 5년 · 목
以任瑎爲舒川郡守李匡運爲泰安郡守。李義逸爲臨陂縣令。李福徽爲保寧縣監。權必穪爲海南縣監。趙時俊爲副總管。
정조 5년 · 강
命海南縣監望筒勿施。政官重推。
정조 5년 · 목
因海南縣監望筒。敎以。旣以有履歷有聲績人。使之擇擬。則一則無履歷而居中旋罷者也。二則四經中下者也。雖欲必以無履歷無聲績人。有意排擬。無以加此。特敎之下。如是擧行。事體道理。萬萬寒心。此望筒勿施。赴政政官。爲先從重推考。使之更爲擬入。今日望筒。不過六望。而迫曛開政。過三更始入望筒。政院何不申飭。必待飭敎而催促乎。
정조 5년 · 강
命時囚金光默勘放。姜文德等照律。禹禎鳳議處。
정조 5년 · 목
義禁府啓言。時囚罪人金光默。定配罪人逃還物故。亦已經年。而不卽覺察。亦不檢驗報營。罪照律。以公罪笞四十收贖。請放送。允之。敎以。如有功議。各減一等。又啓言。司圃別提姜文德田日復。直長韓世裕等原情。泛稱遲晩。請刑推得情。敎以。均是圃田。而內圃則以成熟之果。及期薦獻 眞殿。而外署則初稱節早而不封。更有飭敎而又不封。莫重 廟宮薦獻之物。以致欠敬。渠輩安得免重勘。然猶與內資之經宵遲滯。不無輕重。內圃雖有司田。外署必貿市肆。此或爲參恕之端。幷公罪勘放。而溽暑滯囚。不可不念。待明朝開坐照律。又啓言。陽德前縣監禹禎鳳原情。泛稱遲晩。請刑推得情。敎以。除刑推議處。
정조 5년 · 강
配崔景崙于海南縣。
정조 5년 · 목
義禁府啓言。時囚罪人崔景崙。海南縣流三千里定配所。請依例押送。允之。
정조 5년 · 목
具翼善冠袞龍袍。乘輿出賓陽門明政門。○敎曰。今以結束吏駕前擧行。有駭所見。近仗軍士盡去何處乎。承旨徐有防曰。昌德宮向日入直軍士。尙未許入。故以結束吏代行云矣。予敎曰。卽今退送。還宮。以鍊習軍士待令事分付。○入日瞻門。降輿入齋室。○予曰。兵判李性源進前。予曰。近仗軍士俱是生疏之徒。有難擧行。向日昌德宮除出軍士中。使卽抄出鍊熟者。通融用之也。○詣版位。行再拜禮。仍詣 殿內奉審訖。還詣齋室。少頃。乘輿出日瞻門。由月覲門。入明政門賓陽門。還內。
정조 5년 · 강
遞藥院提調洪樂性。以鄭民始代之。
정조 5년 · 목
敎曰。藥院無隨駕提調。且有實恙云。提調洪樂性許遞。此時提擧。不可暫曠。禮曹判書鄭民始爲提調。卽爲牌招隨駕。
정조 5년 · 강
命加味六和湯。自今日停止。
정조 5년 · 강
召見承旨徐有防。前京畿監司李鎭衡于㴠仁亭。
정조 5년 · 목
予曰。日前沈樂洙所謂士流論列傳敎。卿其見之否。鎭衡曰。臣果奉覽。不勝欽仰聖德。而人皆謂所恃者。惟天而已云矣。予曰。李衍祥上疏。作爲引義之端。事當如是乎。鎭衡曰。未聞事實矣。予曰。前臺臣之停啓。今此鄭昌聖[順:I-PERSON]。以起言端。故如是遣辭矣。鎭衡曰。然則似當引義矣。予曰。新溪君山訟事。卿之所見果何如。鎭衡曰。山下民家。爲數三十戶。而或爲數十步。或爲百餘步。故執以民家狎近。果爲禁斷矣。今此彼隻稱冤。歸之大臣者。似涉過矣。予曰。畿內農形。雨後何如。鎭衡曰。野田善爲成稼。論其被災。不至大段矣。予曰。從近入直總府。從容登席也。予曰。在外玉堂知入。有防承命出。回奏曰。副校理李鼎揆。在外云矣。予曰。館錄從近爲之。然後可無苟簡矣。予曰。玉堂時任與在外人。竝懸錄以入。予曰。玉堂前望單子入之。予曰。抄啓講說。若已畢來。卽爲持入。
정조 5년 · 강
右參贊李衍祥陳疏自引。賜批。
정조 5년 · 목
疏略曰。臣情踪危蹙。逬出江外。只自縮伏訟諐而已。曾未幾日。敍命遽下。惝怳感激。不覺涕淚之無從。臣雖冥迷。亦有不泯之彝性。則固宜有召卽膺。少效攢祝之誠。而念臣負衅。旣不自恕。停論又異於常例。若使臣徒恃慈天之眷。冒沒於朝著之間。則是眞所謂無忌憚者。臣爲是之懼。未敢唐突。不意政府西壁之命。此際忽降。噫。向者違逋。實出於萬不獲已。而間因諫長之論。旣有定式之還收。則目下去就。尤無可言。亟命鐫削臣職。仍治前後罪狀。批以。諫啓不干於卿。卿其勿辭。卽速行公。
정조 5년 · 강
吏曹判書洪樂性疏陳病狀乞遞。賜批。
정조 5년 · 목
批以。卿其勿辭。俟小間察任。
정조 5년 · 강
副司直徐有寧疏陳病狀。乞遞總戎之任。賜批。
정조 5년 · 목
疏略曰。冒居總戎之任。倏已一期有五朔矣。跡起章句而四方傳笑。智昧韜鈐而一軍解體。不覺惶汗之浹衣也。且今貶月已啓。目下病狀。萬無赴坐之望。莫重殿最。緣臣廢却。安有如許事體。此又必解之一端。亟賜遞解。以便公事。批以。往役數十里地易。來參一時貶坐難乎。卿其勿辭行公。
정조 5년 · 강
命各司褒貶。依例爲之。
정조 5년 · 목
敎曰。雖展拜相値。各司褒貶。依例爲之事分付。
정조 5년 · 강
命時囚禹禎鳳照律。姜文德等勘放。
정조 5년 · 목
義禁府啓言。禹禎鳳編配罪人。不善防閑。致令逃躱。雖曰事在十年前。不能檢飭之罪。在所難免。請以此照律。允之。又啓言。司圃別提姜文德田日復。直長韓世裕等照律。各杖八十收贖。幷公罪施行。允之。敎以。韓世裕。功減一等。
정조 5년 · 강
召見藥院提調鄭民始于㴠仁亭。
정조 5년 · 목
予曰。夜來登溷無數。精神甚薾。是何祟乎。醫官吳道烱曰。近日日氣蒸鬱。出於暑滯之症矣。予曰。服此湯劑。可得行氣之效耶。道烱曰然矣。民始曰。玉體欠寧。專由於風日乖常之致。而當此盛熱。晝御廣廈。以疏滯鬱之氣爲好矣。予曰。今欲試之耳。命進六和湯。予進服訖。予曰。何當更進乎。道烱曰。更待申時。可以進御矣。民始曰。內局人蔘。只有六兩。所儲可悶矣。予曰。何其空乏之甚耶。民始曰。新納未到故然矣。予曰。興陽稅船。又見臭載。完伯若能申飭。則寧有此弊。甚可怪矣。民始曰。飭敎屢降。船又致傷。故方惶恐待罪云矣。予曰。此實由於監司之不善擧行而然矣。民始曰。近因船隻不備。每致濫載。故果有此弊。右道又出漕船。則似甚便好矣。予曰。他道伯請罷他守令。果有前例乎。民始曰。誠有是矣。予曰。昨夜卽命開政。而過三更不納望筒。吏議事。亦甚可怪矣。民始曰。其所遲滯。或緣守令多窠而然矣。予曰。嶺伯狀啓何如。民始曰。姑未得見矣。予曰。原其大體。則初非惟正之物。而只是營需所用耳。民始曰。旣係營需。則盡數革罷無妨矣。予曰。予則欲以折半停止矣。民始曰。嶺伯之如是狀請者。特因領相御史之言。而有所云云矣。予曰。負債人或有難捧者云。而皆是營屬之所用矣。民始曰。若如道臣所請。以耗代用而後。若見縮。則必請原穀。今此狀請。必不成之事。當初御史之不與道臣而相議。獨自擅稟。恐涉輕儇矣。予曰。李儒慶之久滯罪罷。亦涉如何。似當有收敍之典矣。民始曰。此是自下擧行之事矣。予曰。泰安郡守之相避請遞事知入。假注書趙衍德承命出。回奏曰。與本道兵使。爲娚妹相避云矣。承旨徐有防曰。非但此也。曾經是邑。未過十年。故亦難赴任云矣。予曰。玉堂近甚苟簡。使之瀛錄。似甚爲宜矣。民始曰。聖敎誠好矣。民始曰。湯劑何當進御乎。予曰。監煎後自政院入稟也。
정조 5년 · 강
命應避及應遞守令改差。
정조 5년 · 목
敎曰。應避及應遞守令幷改差。今日政。各別擇差。
정조 5년 · 목
敎曰。兩司牌招。未署經守令。使之署經。
정조 5년 · 강
命未下直守令。皆令明日辭朝。
정조 5년 · 강
以沈念祖爲副提學。洪明浩爲應敎。朴天衡爲副應敎。
정조 5년 · 목
敎曰。在外儒臣許遞。又敎曰。玉堂前望單子入之。
정조 5년 · 목
敎曰。玉堂不備。莫若近日。副學差出。爲行新錄。新除授玉堂。竝卽牌招。與行公玉堂齊會。本館錄使之擧行。
정조 5년 · 강
召見藥院提調鄭民始。檢校直閣鄭志儉。前翰林金載瓚于㴠仁亭。
정조 5년 · 목
民始曰。俄間聖體若。何予曰。內外交熱。尙未就寢。且無思食之念。似是氣未疏通而然矣。醫官吳道烱曰。今此湯劑中。欲減人蔘者。恐致助熱。而姑未知何以爲之矣。予曰。待下敎製進也。予曰。王堂牌去來知入。副提學之旣在闕中。未畢科次。經自出去事。亦爲知入。假注書趙衍德承命出。回奏曰。副提學則在三銓時。以政牌出後。以爲出去云矣。予曰。昨以再退政望。以爲引義乎。民始曰。旣犯做錯。似有情勢矣。予曰。科次何等至重。而監考未畢。肆然出去。是何義意乎。卽爲入來畢考事分付。道烱奉進湯劑。予進御訖。予謂載瓚曰。爾之講說。果爲善撰矣。若以張皇說去。則殆同疑心科體。而爾能折中演釋。甚用嘉尙。爾其益加着力。且修史之役。從速了當也。予曰。副提學明當承牌乎。承旨徐有防曰。一番上疏後。似當出仕。而或至有二三牌不膺之慮矣。予曰。近來違牌者。視若無難。此實有傷國體。豈敢如是乎。有防曰。副應敎。以兄弟之幷參會圈。有難承召云矣。予曰。仁川御史。似當昨今入來。而尙無消息。問于畿營以聞事分付。予曰。嶺伯請罷債錢狀啓。檢校其果見之否。志儉曰。只聞其說矣。予曰。嶺營古稱雄藩。而今若如道臣所請。如干所儲錢穀。驅入代縮之條。則其弊又無可言。予則以爲。不罷得當矣。志儉曰。若從道臣所言。則方來之弊。安知其不愈甚於此乎。臣亦以爲不當罷之矣。有防曰。道臣所劃。果是必不成之事矣。予曰。嶺伯勿侍罪事。卽令回諭也。
정조 5년 · 강
命加味六和湯。去人蔘代沙蔘。加木香三分。藿香縮砂各五分。煎入。榻敎也。
정조 5년 · 강
遞副應敎朴天衡。
정조 5년 · 목
敎曰。目今史局。印役校役方張。而兩郞之幷在館職。必有相妨。且有會圈之命。兄弟之同參會坐。似或爲體諒之端。副應敎朴天衡傳旨勿施。本職許遞。使之專意史局。
정조 5년 · 강
命巡將望筒違式。該房察推。
정조 5년 · 목
敎曰。巡將。古例必以曾經吏判以下。皆入望中之故。近來遺制。觀於西班擧案而可知。今雖不復此例。亞銓以下。皆得差擬。則武臣之亞將。豈可不差。未知該曹法例。文臣則限以何品。武臣則限以何職。南行則亦何以爲之耶。知入。許多文武。不啻幾百。巡將望筒。文臣一人或二人。塞責而已。此亦無義之一端。此後隨卽加抄。依俄者口傳下敎擧行。遐方白徒之陞資者。此亦疏通之政。不可不擬之。就元數中三之一。此輩擬之。無所不可。竝令以此知悉。此後違式。則該房察推。
정조 5년 · 목
以申載文爲泰安郡守。金處升爲海南縣監。
정조 5년 · 강
以李鼎運爲副校理。
정조 5년 · 목
敎曰。副校理前望單子入之。
정조 5년 · 강
命博川前郡守李憲默。考律後放送。
정조 5년 · 목
因義禁府拿囚草記。敎以。遠方之人。盛暑滯囚。殊合軫念。且本罪係是例勘。考律後區別功議。減一等放送後草記。
정조 5년 · 강
命時囚全道郁等議處。
정조 5년 · 목
義禁府啓言。內資主簿全道郁。直長李邦仁。奉事黃仁點[熙:I-PERSON]。連山縣監權惠應等原情。泛稱遲晩。請竝刑推得情。敎以。除刑推議處。
정조 5년 · 강
召見承旨徐有防。檢校直閣鄭志儉于㴠仁亭。
정조 5년 · 목
予曰。仁川御史明日來待事。分付也。予曰。李益運則以奉命之故。講義修納。旣過其限。今番講義。則置之之意。分付宜矣。志儉曰。抄啓文臣修納講義。行將謄載於日記。而令檢書官書入似好矣。予曰。唯。自上發問之語。亦爲詳細載錄事。申飭於檢書官也。予曰。提調持湯劑入侍。藥院提調鄭民始進伏曰。晩後諸節若何。予曰。膈滯之證。猶未快下。而大體一樣矣。醫官吳道烱奉進湯劑。予進御訖。民始曰。申後更爲煎入似好矣。予曰唯。
정조 5년 · 강
命六和湯一貼。更爲煎入。榻敎也。
정조 5년 · 강
命內閣提學金鍾秀兪彥鎬重推。更飭上來。
정조 5년 · 목
敎曰。召命已久。訖無動靜。近日內閣事。可謂不成說。況今貶期在卽。至有蹔赴旋去之敎。曲諒業已至矣。事體分義。豈容乃爾。奎章閣一提學金鍾秀。二提學兪彥鎬。從重推考。自本閣更加申飭。斯速上來擧行。
정조 5년 · 목
敎曰。堂錄行且爲之。弘文提學未差之代。政官牌招。開政差出。○以李命植爲弘文提學。
정조 5년 · 강
命時囚禹禎鳳勘放。全道郁酌放。李邦仁等分揀放送。
정조 5년 · 목
義禁府啓言。陽德前縣監禹禎鳳照律。杖六十收贖。奪告身一等。私罪施行。敎以。功減一等。又啓言。薦獻事體。何等莫重。而全道郁則身爲該掌。未能及時措備。極爲可駭。李邦仁黃仁熙等。則同在一寺。亦難免稽滯之罪。請幷以此照律。敎以。全道郁。渠以該掌官員。渠寺進排。又未免後時。難免重究。而本寺該掌貢人。只是一名。則求覓之際。以致愆限。容或寬恕之一端。依圃官例酌放。李邦仁黃仁熙等。分揀放送。然則堂上宜無異同。該寺提調越俸。亦依該署提調例分揀。又啓言。全羅道都會官全州判官趙長鎭原情。泛稱遲晩。請刑推得情。敎以。本道之例。惠廳收租案。元無都會官磨勘之事。則有難一例照勘。分揀放送。
정조 5년 · 목
予曰。金載瓚修正册子入呈後。卽爲入稟。予曰。副提學承牌乎。有防曰。牌不進矣。予曰。牌不進傳旨。更以只推書出。與弘文提學竝爲牌招事分付。予曰。今牌當入來乎。有防曰。當會圈。則雖行公之人。例爲違牌。似難期必承召命矣。予曰。提調持湯劑入侍。藥院提調鄭民始進伏曰。夜間聖體若何。予曰。比昨差勝矣。民始曰。六和湯五貼。今已畢進。入診宜矣。予命診候。醫官吳道烱診脈訖奏曰。脈候調和。極爲欣幸矣。予進御湯劑。
정조 5년 · 강
命加味六和湯。自明日停止。榻敎也。
정조 5년 · 강
工曹判書李命植疏辭新除文苑之任。賜例批。
정조 5년 · 강
副提學沈念祖疏辭新除瀛館之任。賜例批。
정조 5년 · 강
副總管趙時俊上疏乞遞。賜批。
정조 5년 · 목
疏略曰。臣罪重不職。罰止薄勘。杜門蹙伏。含恩訟愆矣。不意滌蕩之恩。旣出格外。甄復之除。迺在不日。驚惶感激。不知所以自措也。臣於逖違之餘。獲廁近扈之職。竭蹶之趨。宜不俟駕。兢惶之私。無以進身。亟命鐫削。以嚴公憲。批以。卿其勿辭行公。
정조 5년 · 목
敎曰。重臣處義。極涉無義。疏末所引。尤甚過當。臺臣云云。不過只論本事。予亦早慮重臣之有此說。果有筵敎。而臺臣所對。勝於停啓。豈筵席語秘。未之承聞而然乎。飭敎多日。尙不出肅。揆以分義。寧不寒心。右參贊李衍祥從重推考。卽爲牌招。申飭行公。
정조 5년 · 목
敎曰。副提學批下。館當會圈。閣有科次。俱係及時擧行。卽爲牌招察任。
정조 5년 · 강
召見承旨徐有防。副提學沈念祖。檢校直閣鄭志儉于㴠仁亭。
정조 5년 · 목
予曰。堂錄會圈。何以尙不爲之乎。念祖曰。朴天衡李謙彬。今將入來云。而尹尙東。有實恙未能入來矣。予曰。有區處然後。可以擧行矣。予曰。講栍先爲定次然後。當出榜。試官俾卽定次也。予曰。先朝或試以先製後講。則自上有親拈講栍之例。今於御栍。以朱墨書之也。志儉曰。如是則誠好矣。予曰。若畢會圈。則當犯昏乎。念祖曰。似然矣。予曰。會圈後。副提學例爲呈辭乎。有防曰然矣。予曰。金載瓚當居魁乎。志儉曰然矣。予曰。日慹如此。敷陳文義。可想其攻苦愈篤也。念祖曰。以此成習。則可觀來效。而文士中。亦有取尙經學者矣。予曰。此講說。入錄於閏五月朔日記也。予曰。館錄斯速擧行。予曰。右參贊之違牌。誠過當矣。俄筵下敎。己盡開釋。而又事違傲。揆以分義。益覺寒心。勿呼牌望。仍卽出牌事分付。予曰。堂錄今將爲之。都堂錄明日仍爲設行乎。若値齋日。則有特敎然後。可以擧行。明日卽令大臣。出令會圈事分付。予曰。朴天行果是來到闕外而封章乎。其上疏持入。予曰。雖除授玉堂。若有飭敎。則例有應參之事。何可如是封疏乎。斯速會圈事分付。弘文提學違牌。亦勿呼望事分付。
정조 5년 · 강
遞修撰尹尙東。
정조 5년 · 목
敎曰。修撰尹尙東。聞有實恙云。許遞。
정조 5년 · 강
行館錄。副提學沈念祖。應敎洪明浩。校理李謙彬徐有成。副校理朴天行李鼎運。修撰鄭淵淳。副修撰權以網林錫喆。
정조 5년 · 목
本館錄九點徐龍輔鄭東浚。八點尹長烈李顯模姜★(亻+寅)李宗爕尹㬦金載瓚李集斗趙城鎭。取十人。
정조 5년 · 강
命分兵曹郞廳李亮載。令該府重勘。堂上罷職。
정조 5년 · 목
兵曹啓言。昌德宮待令近仗軍士六名捉來。査問其作挐。則吳二命金夢三所告內。郞廳有病。不得摘奸各處。故渠輩二名。因郞廳分付。申飭於各所。初無作挐之事云。平問之下。終不直招。吳二命金夢三。令攸司嚴繩。分兵曹郞廳不飭之失。在所難免。請從重推考。敎以。今番則姑爲嚴飭放送。大抵郞官之稱以身病。替令軍士。摘奸軍校直所。巡視差備近處。可謂前所未聞之事。不特此也。果有病故。他郞替直。猶之可也。焉敢若是偃便。當該分兵曹郞廳。爲先汰去。令該府從重勘處。堂上罷職。
정조 5년 · 강
命罪人張宗得。本罪中。以勿限年載錄。嚴刑押去
정조 5년 · 목
黃海監司趙尙鎭。以罪人張宗得到配所馳啓。敎以。尋常編配。旣是啓下公事。則決不敢許久逗留。況本事關係不輕。又是特敎。數日之程。匝月始到。在常時猶不敢然。飭敎未幾。焉敢若是無嚴。厥漢可謂罪上添罪。本罪中。以勿限年載錄。仍令該道臣。牢囚營獄。待用刑時。各別嚴刑。押去驛子或下屬。各令該道道臣。亦待用刑時。嚴刑懲勵。此後復有此等之弊。沿邑守令監司。難免不飭之責。自卿曹申飭。此乃觀紀綱之一端故也。
정조 5년 · 강
遣史官趙錫晦。馳詣 明陵奉審。
정조 5년 · 목
予曰。乙巳己酉年都堂錄時。吏曹雖以單堂上。曾有開坐之事。今以銓堂之不備。不得擧行云。其委折知入。假注書趙衍德承命出。回奏曰。考諸瀛錄。果無是例云矣。予曰。原任直閣入侍。原任直閣金宇鎭進伏。予曰。抄啓文臣試講。多得通略。其爲前進。亦足可尙。宇鎭曰。臣亦聞之。不勝嘉歎矣。予曰。近日檢校直閣。連日仕進。多有修擧。非但勤勞可貴。着念予實嘉乃矣。宇鎭曰。其人本自勤實。故如是擧行矣。予曰。玉堂臺諫有闕。知入。衍德承命出。回奏曰。只有應敎修撰二窠云矣。予曰。玉堂兩司在外人。承旨出去。詳問以稟也。
정조 5년 · 강
以趙時偉爲吏曹參議。
정조 5년 · 강
命吏曹參議趙時偉違牌傳旨。更勿捧入。
정조 5년 · 목
時偉牌不進。敎以。如是違牌。事體未安。堂錄開坐。備員時急。只推。更卽牌招。違牌傳旨更勿捧入。
정조 5년 · 강
命來十一日。輪對爲之。
정조 5년 · 강
遞副提學沈念祖。
정조 5년 · 목
敎曰。本閣無無故提學。直提學沈念祖本職許遞。
정조 5년 · 강
行都堂會圈。領議政徐命善。右議政李徽之。左參贊尹東暹。弘文提學李命植。吏曹參判金夏材。參議趙時偉。
정조 5년 · 목
六點徐龍輔鄭東浚。五點尹長烈李顯模姜★(亻+寅)李宗爕尹㬦金載瓚李集斗趙城鎭。以上取十人。
정조 5년 · 강
召見內閣提學兪彥鎬于㴠仁亭。
정조 5년 · 목
予曰。卿其間多經滄桑矣。彥鎬曰。臣頂踵毛髮。莫非殿下生成之澤。臣雖頑如木石。感入骨髓。死不知所矣。予曰。何必多言。惟予在耳。豈使卿至於顚沛之境耶。彥鎬曰。人臣事君之道。不過勿欺二字。而臣之負犯。自歸於欺心之科。實無所達矣。予曰。其時事。更何必提說耶。以其時相親之人。論於今日。則一世之人。孰無相親者乎。予旣俯燭卿之心事。更勿多言。彥鎬曰。聖敎至此。不勝感泣矣。予曰。本閣雖無一提學。有褒貶擧行之例乎。彥鎬曰。本閣則無前例。而以他司見之。無一堂上。則不得行之云矣。予曰。然則丙申以後。連爲擧行。前例相考以入也。
정조 5년 · 강
內閣提學金鍾秀。從縣道疏陳病狀乞遞。賜批。
정조 5년 · 목
批以。一時之症。扶接元氣。則可無他慮。卿其勿辭。俟小間。及期上來擧行。
정조 5년 · 강
命提學金鍾秀。催促上來。
정조 5년 · 목
敎曰。重臣疏批旣下。又有俟小間使之上來之命。揆以分義。不可一味言病。奎章閣提學金鍾秀催促上來。閣會及期擧行。
정조 5년 · 강
命京外武士禁軍騎士取才設行。
정조 5년 · 목
敎曰。各司開坐。雖不爲之。取才不可踰時。因特敎擧行。無所不可。今番都政。京外武士取才。依例擧行。禁軍騎士取才。一體如期設行。俾無等待之弊。
정조 5년 · 강
召見直提學沈念祖。檢校直閣鄭志儉于㴠仁亭。
정조 5년 · 목
予曰。本閣貶坐。雖無一提學。有二提學替行之例乎。念祖等曰。奉朝賀徐命膺。在箕營時。黃景源。以二提學擧行矣。念祖曰。本閣直閣。在前則以堂郞定式。故書褒貶矣。今則以僚官定式之後。書其等第。似甚如何矣。予曰。此則不然。古有弘文館褒貶之例。弘文館何嘗有檢書領籤司券而爲褒貶耶。推此觀之。雖應敎副提學。亦皆書等第矣。以此憑照。則可以知之矣。博考前例以入也。予曰。今月試製。尙未擧行。是可悶也。書題書下。限明日日出製進事分付。
정조 5년 · 강
命原任兩待敎處置。申飭擧行。
정조 5년 · 목
直提學沈念祖啓言。原任兩待敎出六後。宜卽處置。而該曹之尙未擧行。殊甚未安。請申飭擧行。從之。
정조 5년 · 강
命關西某樣穀。被災民人處。量宜賙給。
정조 5년 · 목
敎曰。觀此箕伯狀啓。潦水無前。墊沒此多。言念民情。恫若在已。惟其結構之方。想有該方伯之措劃。而在朝家軫恤之道。不可無別般顧助撫摩之擧。所請恤典。奚待回啓。依狀請施行。而元恤典外。會付某樣穀中。被水災民人等處。量宜賙給。仍令道臣。召集父老。慰諭此意。仍又頒給穀物於民人後狀聞事。自備局卽爲措辭。三懸鈴行會。
정조 5년 · 강
命應入氷丁數爻及水紬進排數爻。指一定數。
정조 5년 · 목
敎曰。每年內氷庫藍染氷丁。易致虛實相蒙之弊。近年不用氷牌。連以標紙擧行者此也。然而以標紙擧行。則歸於別判下之科。此亦名實不符。此後各殿掌務中官。較量當年應入氷丁數爻。每年五月晦日。以先啓手本呈政院。粘尾啓下後。下本曹。則本曹將此。知委該庫。使之只依此數進排事。定式施行。雖以水紬一事言之。例下之物。殆作別用。每年必有標紙擧行者。亦甚無謂。以此之故。或多或少。間又爲弊。自今年爲始。本曹每年六月初。直爲進排。而數爻。則校五六歲之中。指一定數。登筵時稟定後。必倣此遵行。
정조 5년 · 강
惠慶宮誕日致詞。依 慈殿誕賀例用之。儀節命參酌磨鍊。
정조 5년 · 목
因禮曹　惠慶宮誕日陳賀節目。敎以。躬進致詞。一依 慈殿誕賀例用之。儀節已有上號陳賀時定式者。該曹參酌磨鍊。內外命婦朝賀及百官陳賀習儀。竝依近例權停事分付。
정조 5년 · 강
命參奉洪守榮。斯速承候。
정조 5년 · 목
敎曰。奉朝賀奉祀孫調用之命。不但出於仰慰 慈心。俯軫主家而已。誠欲使 慈宮親屬。有入承起居之人。而仍作完人也。至於洪守榮。卽奉朝賀之孫。尤無他私義之可言。除拜半載。迄無動靜。寧有如許道理。且使奉朝賀。至今在世。耿然一心。只知有國。必當公自公私自私。義不當言私。況引故相家事。曾於筵席。屢有云云。恨不使奉朝賀當此時也。到今守榮之出肅。卽追先祖未卒之志也。以此意各別嚴飭 永禧殿參奉洪守榮。當日謝恩。此月又是 慈宮誕月也。予小子曾無一事半事之寬喩 慈心。則唯玆之擧。烏可已乎。且予小子。或値此等時。雖欲獻賀餙喜。而 慈敎。每以奉朝賀未暴本心爲敎。奉朝賀。似因丙申九月傳敎中句語。而爲不安之端。此則不然。不過就事之說。豈不知本心而然哉。觀於鄭履煥處分。而予意亦可知也。今也至于奉朝賀之孫。而以此爲嫌。可謂萬萬意外。噫。安世之不幸。可對奉朝賀慰譬。茂弘之滅親。正爲洪守榮準備。今下傳敎。實無飭蘊。今以後。奉朝賀奉祀孫。豈敢不從官。亦豈敢不奉祠版入處京第乎。亦以此意嚴飭。斯速承候 慈宮。
정조 5년 · 목
泰安郡守申載文進伏。予曰。七事則不問。而泰安近因數遞。便成弊邑。爾須操心爲治也。海南縣監金處升進伏。予曰。海南近爲難治之邑。爾將何以爲治。處升曰。有七事。予曰。海南之弊。當在七事之外矣。處升曰。漕運甚難云。當惕念擧行矣。予曰。旣知其弊。何以則無弊。處升曰。濫載故多致破船云矣。予曰。雖不欲濫載。得船亦難。則奈何。處升曰。不但有都監船。亦不無京江船矣。予曰。今玆特諭以送。若有臭載之弊。當各別論罪。爾須十分惕念也。予曰。洪守榮聞在高陽地云。今日內走馬入來。問候 惠慶宮事。分付京畿監司。
정조 5년 · 강
命御營廳奉常寺軍資監司譯院褒貶設行日子知入。
정조 5년 · 목
敎曰。各衙門貶坐。近皆申飭。使各如期設行。而營門事體。與衙門自別。無故不爲。實屬可悶。此外所管諸司。多是緊務。考績大政。豈容或廢。御營廳奉常寺軍資監司譯院褒貶。必於限前設行之意。自政院卽爲言送。都提擧設行日子知入。
정조 5년 · 강
以鄭志儉爲直提學。
정조 5년 · 목
敎曰。直提學前望單子入之。
정조 5년 · 강
命除本司等事。依前檢校例爲之。
정조 5년 · 목
因檢校直閣望筒。敎以。除本司等事。一依前檢校例爲之。已有前此定式。此後照此遵行事。言于內閣。
정조 5년 · 강
領府事金尙喆陳箚。乞遞諸司提擧。賜批。